CELEX: 32017D2425
Language: bg
Date: 2017-12-18 00:00:00
Title: Решение (ЕС) 2017/2425 на Съвета от 18 декември 2017 година относно позицията, която трябва да се заеме от името на Европейския съюз в рамките на Комитета за асоцииране, заседаващ в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, относно подробната пътна карта, представена от Република Молдова във връзка с прилагането на споразумението в областта на обществените поръчки

22.12.2017   
            
            
               BG
            
            
               Официален вестник на Европейския съюз
            
            
               L 343/73
            
         РЕШЕНИЕ (ЕС) 2017/2425 НА СЪВЕТА
   от 18 декември 2017 година
   относно позицията, която трябва да се заеме от името на Европейския съюз в рамките на Комитета за асоцииране, заседаващ в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, относно подробната пътна карта, представена от Република Молдова във връзка с прилагането на споразумението в областта на обществените поръчки
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   
               (1)
            
            
               Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (наричано по-долу „споразумението“), бе сключено от Съюза с Решение (ЕС) 2016/839 на Съвета (1) и влезе в сила на 1 юли 2016 г.
            
         
               (2)
            
            
               В съответствие с член 272, параграфи 1 и 2 от споразумението Република Молдова представя на Комитета за асоцииране в състав „Търговия“, създаден с член 438, параграф 4 от споразумението, подробна пътна карта за прилагането на главата относно обществените поръчки, съдържаща графици и основни етапи и отразяваща всички реформи, свързани със сближаването с достиженията на правото на Съюза и изграждането на институционален капацитет.
            
         
               (3)
            
            
               В член 272, параграф 3 от споразумението се предвижда, че след получаване на положително становище от Комитета за асоцииране в състав „Търговия“ пътната карта се счита за референтен документ за прилагането на дял V, глава 8 от споразумението. Съюзът полага всички усилия да подпомогне Република Молдова при изпълнението на пътната карта.
            
         
               (4)
            
            
               Комитетът за асоцииране, заседаващ в състав „Търговия“, приема решение, с което дава положително становище по подробната пътна карта, представена от Република Молдова във връзка с прилагането на споразумението в областта на обществените поръчки. Съгласно член 438, параграф 3 от споразумението решението на посочения комитет е задължително за страните, което предприемат необходимите мерки за изпълнението му.
            
         
               (5)
            
            
               Целесъобразно е да се установи позицията, която трябва да се заеме от името на Съюза в рамките на Комитета за асоцииране, заседаващ в състав „Търговия“, тъй като представената от Република Молдова пътна карта отговаря на изискванията в член 272, параграфи 1 и 2 от споразумението,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза, се определя в проекта на решение на Комитета за асоцииране, заседаващ в състав „Търговия“, приложен към настоящото решение.
   Член 2
   Адресат на настоящото решение е Комисията.
   Член 3
   Настоящото решение влиза в сила в деня на приемането му.
   
      Съставено в Брюксел на 18 декември 2017 година.
      
         
            За Съвета
         
         
            Председател
         
         K. SIMSON
      
   
   
      (1)  Решение (ЕС) 2016/839 на Съвета от 23 май 2016 г. относно сключването от името на Европейския съюз на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна (ОВ L 141, 28.5.2016 г., стр. 28).
   
      ПРОЕКТ НА
      РЕШЕНИЕ № …/… НА КОМИТЕТА ЗА АСОЦИИРАНЕ ЕС—МОЛДОВА, ЗАСЕДАВАЩ В СЪСТАВ „ТЪРГОВИЯ“,
      от …
      с което се дава положително становище по подробната пътна карта в областта на обществените поръчки
      КОМИТЕТЪТ ЗА АСОЦИИРАНЕ В СЪСТАВ „ТЪРГОВИЯ“,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, подписано в Брюксел на 27 юни 2014 г., и по-специално член 272, параграф 3 от него,
      като има предвид, че:
      
                  (1)
               
               
                  Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (наричано по-долу „споразумението“), бе сключено от Съюза с Решение (ЕС) 2016/839 на Съвета (1) и влезе в сила на 1 юли 2016 г.
               
            
                  (2)
               
               
                  В член 272, параграфи 1 и 2 от споразумението се предвижда, че Република Молдова представя на Комитета за асоцииране в състав „Търговия“, подробна пътна карта за прилагането на законодателството относно обществените поръчки с графици и основни етапи, в която са включени всички реформи с оглед на законодателното сближаване с достиженията на правото на Съюза и изграждането на институционален капацитет.
               
            
                  (3)
               
               
                  В член 272, параграф 3 се уточнява, че е необходимо положително становище от Комитета за асоцииране в състав „Търговия“, за да може подробната пътна карта да се превърне в референтен документ за процеса на прилагане, т.е. за законодателното сближаване на законодателството на Република Молдова, свързано с обществените поръчки, с достиженията на правото на Съюза.
               
            
                  (4)
               
               
                  Съгласно член 438, параграф 3 от споразумението Комитетът за асоцииране разполага с правомощието да приема решения в случаите, предвидени в споразумението. Тези решения са задължителни за страните, които предприемат необходимите мерки за изпълнението им. Комитетът за асоцииране приема своите решения въз основа на съгласие между страните.
               
            
                  (5)
               
               
                  Съгласно член 438, параграф 4 от споразумението Комитетът за асоцииране заседава в състав „Търговия“, за да разглежда всички търговски и свързани с търговията въпроси в съответствие с дял V от споразумението.
               
            
                  (6)
               
               
                  Пътната карта в областта на обществените поръчки, представена от Република Молдова, отговаря на изискванията, предвидени в член 272, параграфи 1 и 2 от споразумението.
               
            
                  (7)
               
               
                  Поради това е целесъобразно Комитетът за асоцииране, заседаващ в състав „Търговия“, да приеме решение, с което да даде положително становище относно подробната пътна карта в областта на обществените поръчки, представена от Република Молдова,
               
            ПРИЕ НАСТОЯЩОТО РЕШЕНИЕ:
      Член 1
      Дава се положително становище относно Националната стратегия за обществените поръчки за периода 2016—2020 г. и плана за действие за изпълнението ѝ, приети от правителството на Република Молдова с Решение на правителството № 1332 от 14 декември 2016 г.
      Член 2
      Настоящото решение влиза в сила в деня на приемането му.
      
         Съставено в … на
         
            
               За Комитета за асоцииране в състав „Търговия“
            
            
               Председател
            
         
      
      
         (1)  Решение (ЕС) 2016/839 на Съвета от 23 май 2016 г. относно сключването от името на Европейския съюз на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна (ОВ L 141, 28.5.2016 г., стр. 28).